Sumter County (Florida)

Sumter County er et fylke i den amerikanske delstaten Florida. I henhold til folketellingen av 2000 besto befolkningen av 93 420 innbyggere, og har samtidig den eldste aldersgruppen av noe fylke i USA. Det største samfunnet er The Villages som hovedsakelig består av pensjonister. Fylkesetet er byen Bushnell.

Historie 
Sumter County ble opprettet i 1853 og oppkalt etter general Thomas Sumter, en helt fra den amerikanske uavhengighetskrig. Fylket har tidligere, og fortsatt den dag i dag, hatt tilnavnet «Hog County», hog betyr galte, mest sannsynlig for at tidligere var det en stor andel villsvin i området, og jakt på disse dyrene er fortsatt noe som de lokale gjør med stor iver.

Selv om fylket er meget ruralt har Sumter County i de senere år fått en særskilt stor økning i befolkningen, bortimot utelukkende grunnet utvidelsen av samfunnet The Villages nord i fylket. Dette samfunnet består hovedsakelig av pensjonister. The Villages hadde i 2010 en befolkning på 51 442 beboere, en økning på 43 109 mennesker eller 517,33 prosent på ti år. Folketelling for 2000 oppga da 8333 beboere. Denne dramatiske økningen har endret demografien for fylket og samtidig brakt inn store skatteinntekter.

Referanser

Eksterne lenker 
 

Fylker i Florida
Fylker i USA etablert i 1853
1853 i Florida